Gallout a ran priziañ kement-se evit pezh a sell ouzh an Istor pam eus un tamm stummadur war se. Unan eus techoù fall a boanier da zilemmel diouzh ar studierion kentañ bloavezhioù war an Istor zo ar barnadennoù kammamzeriat : priziañ traoù ur prantad bennak hervez doareoù da welout ur prantad all.  Pa lenner da skouer klask kompren gant an hevelep reolennoù anvioù tud an 19vet hag an 20vet kantvet evel Andersen pe Johnson ha reoù tud an Uhelgrennamzer evel Kenneth mab Alpin, Hoel Vat pe Rhodri Veur e tiskouezer un diouiegezh-krenn war zoareoù an Istor a lakfe da choazin pe da gaout un tamm kendruez en ur Skol-Veur war an Istor. Boris Johnson, maer Londrez, zo anvet Johnson peogwir ez eo a anv-familh ha mat pell zo, ha neus ket evel-just da dreiñ e anv. Padal, pa oa lesanvet e ziaraoger, Ken Livingston Red Ken peogwir e oa kentoch war gostezenn kleiz ar Strollad Labour ez eo an anv-gwan red un doare bev de ziskrivañ, ha ma vefe de lakaat e brezhoneg e rankfed evel-just e lesanvel Ken Ruz...evel Hoel Vat pe Rhodri Veur. Mirout kousto pe gousto Dda pe Mawr a ziskouez ne gomprenner o ster evel pa vefe anvioù-familh (Mont a ra, Aotrou Dda ?Penaos emañ ar bed ganeoch, Aotrou Mawr...). Kement-se zo anat dezhañ un tamm poell hag un tamm poell. Amañ e kemeran skouerioù war dachenn an Istor pa challan priziañ an dachenn-se. Anat eo kement-se : Bianchi-Bihan nen deus savet pennad Istor ebet. Divarrek-krenn e vefe dhen ober. Evel-just non ket evit priziañ disklibezhioù all evel ar Fizik, ar Vevoniezh pe reoù all, goulakaat a challan ez eo kevatal avat. 